laion/Wikipedia-Exotic huggingface dataset:
Messier 92

Messier 92 (ka M92 ja NGC 6341) on kerasparv, mis asub Herkulese tähtkujus. Parve avastas 27. detsembril 1777 Saksa astronoom Johann Elert Bode. 18. märtsil 1781 avastas parve Bodest sõltumatult Prantsuse astronoom Charles Messier, kes lisas selle oma kataloogi. 1783. aastal vaatles William Herschel parve tähti. Messier 92 asub Maast 26 700 valgusaasta kaugusel ja selle diameeter on 108 valgusaastat. Parve tähesuurus on 6,3 ja see sisaldab üle 250 000 tähe. "Messier 92". NASA. Vaadatud 30. juuni 2019. "Messier 92". Messier SEDS. Vaadatud 30. juuni 2019. "Messier 92". Messier Objects. Vaadatud 30. juuni 2019.
Kääpa (Võru)

Kääpa on küla Võrumaal Võru vallas. Aastatel 1992–2017 (kuni Eesti omavalitsuste haldusreformini) asus küla Lasva vallas. Külas asub Kääpa Sotsiaalkeskus ja Kääpa Põhikool. Kääpa küla läbib Võhandu jõgi. Kääpa küla on vanim asulakoht Võrumaal. See on olnud asustatud juba nooremast kiviajast (3. aastatuhande esimesel poolel eKr; Kääpa asulakoht). Küla nimi on tulnud nähtavasti palju hilisemate, 6.–10. sajandi kääbaste järgi. Külas asub Kääpa Kuningakivi. Sergei Kirovi nimeline kolhoos Kääpa–Obinitsa–Võmmorski–Petseri tee Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Messier 93

Messier 93 (ka M93 ja NGC 2447) on hajusparv, mis asub Ahtri tähtkujus. Parve avastas 20. märtsil 1781 Prantsuse astronoom Charles Messier, kes lisas selle oma kataloogi. See oli üks viimaseid objekte, mille leidis isiklikult Messier. M93 asub Maast 3600 valgusaasta kaugusel ja selle diameeter on umbes 20-22 valgusaastat. Parve tähesuurus on 6 ning see sisaldab umbes 80 tähte. Messier 93 vanus on 100 miljonit aastat. "Messier 93". Messier SEDS. Vaadatud 30. juuni 2019. "Messier 93". Messier Objects. Vaadatud 30. juuni 2019.
Dieppe

Dieppe on väikelinn Prantsusmaa põhjarannikul Seine-Maritime'i departemangus, Dieppe'i ringkonna alamprefektuur. Linn on tuntud oma kammkarpidest rohke Arquesi jõe suudmes asuva sadama poolest, mida lahutab La Manche'i väinast linna enda nimeline kai. Sadamal on regulaarne parvlaevaühendus Newhaveni linnaga Inglismaal. Prantsuse keeles kutsutakse meessoost linnaelanikke nimetusega Dieppois ja naissoost linnaelanikke nimetusega Dieppoise. 16. sajandil oli linn tuntud oma kõige avanseerituma prantsuse kartograafia koolkonna tõttu. Linnast lähtusid ka mitmed Atlandi-ülesed ekspeditsioonid ajaloost tuntud meresõitjate juhtimisel, mis panid aluse tulevasele kolooniale Uus-Prantsusmaale. Dieppe'i sadam Le Havre Populations légales 2021
Messier 94

Messier 94 (ka M94 ja NGC 4736) on spiraalgalaktika, mis asub Jahipenide tähtkujus. Galaktika avastas 22. märtsil 1781 Prantsuse astronoom Pierre Méchain, kes teatas avastusest Charles Messierile. Messier vaatles galaktikat kaks päeva hiljem ja lisas selle oma kataloogi. Messier 94 asub Maast 16 miljoni valgusaasta kaugusel ja selle diameeter on 50 000 valgusaastat. Galaktika tähesuurus on 8,9 ja see sisaldab üle 40 miljardi tähe. "Messier 94". Messier SEDS. Vaadatud 30. juuni 2019. "Messier 94". Messier Objects. Vaadatud 30. juuni 2019.
Vaura keel

Vaura keel on Brasiilias Mato Grosso osariigis kõneldav aravaki keel. Kõnelejate arv oli 2006. aastal 320. https://www.ethnologue.com/19/language/wau/ https://glottolog.org/resource/languoid/id/waur1244
Helle-Moonika Helme

Helle-Moonika Helme (neiupõlvenimi Helle-Moonika Rauba, esimesest abielust Helle-Moonika Toming; sündinud 8. juulil 1966 Vastseliinas) on Eesti muusik ja poliitik. XIV ja XV Riigikogu liige. Ta lõpetas 1984. aastal Tartu 8. Keskkooli, 1992. aastal Georg Otsa nimelise Tallinna Muusikakooli ja 1998. aastal Eesti Muusikaakadeemia ooperilaulu erialal. 2010. aastal sai ta magistrikraadi. Ta on alates 2012. aastast Eesti Konservatiivse Rahvaerakonna liige ja juhatuse liige. Ta valiti 2019. aasta Riigikogu valimistel XIV Riigikogu liikmeks. Ta oli Riigikogu kultuurikomisjoni liige. Helle-Moonika Helme kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 3526 häält ning osutus valituks. Ta kandideeris 2024. aasta Euroopa Parlamendi valimistel, kogus 736 häält ning ei osutunud valituks. Tema abikaasa on Mart Helme. Neil on kaks ühist last. https://ep2024.valimised.ee/et/detailed-voting-result/index.html Helle-Moonika Helme Riigikogu kodulehel
Pässä

Pässä on küla Võrumaal Võru vallas. Aastatel 1992–2017 (kuni Eesti omavalitsuste haldusreformini) asus küla Lasva vallas. Külas on 2011. aasta rahvaloenduse andmetel 66 elanikku. Kõik on eestlased. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Aleksei Bolotov

Aleksei Vassiljevitš Bolotov (vene keeles Алексей Васильевич Болотов; 20. jaanuar 1963 Dvuretšensk, Sverdlovski oblast – 15. mai 2013 Džomolungma, Nepal) oli vene alpinist. Ta oli mägironija, kes oli tõusnud 11 kaheksatuhandelise tippu. Venemaal on vaid Sergei Bogomolovil kirjas rohkem edukaid tipputõuse kaheksatuhandelistele. Bolotov hukkus 15. mail 2013 katsel tõusta Džomolungma (8848 m) tippu koos Deniss Urubkoga uut marsruuti mööda. Ta on maetud Jekaterinburgis. 1998 – Kuldne Alpikirka (esmatõus Makalu tippu lääneseina mööda Venemaa meeskonna koosseisus, 1997) 2005 – Kuldne Alpikirka (esmatõus Kumbhakarna (7710 m) tippu uuel, tehniliselt raskel marsruudil mäe põhjaküljel Peterburi meeskonna koosseisus, 2004)
Sergei Bogomolov

Sergei Georgijevitš Bogomolov (vene keeles Сергей Георгиевич Богомолов; sündinud 23. veebruaril 1951 Saratovis Vene NFSV-s) on vene alpinist, suurmeister alpinismis. Ta on mägironija, kes on tõusnud 13 kaheksatuhandelise tippu. Ainus kaheksatuhandeline, mille tipus pole ta käinud, on K2. 1989. aastal tõusis ta Teise Nõukogude Himaalaja Ekspeditsiooni käigus Kanchenjunga (8586 m) tippu. 1993. aastal Vene-Briti ekspeditsiooni käigus sooritas ta Himaalajas tipputõusu koos kaaslastega Dhaulagiri (8167) tippu uuel marsruudil – esmatõus põhjaseina mööda. 1985 – aunimetus "Lumeleopard" 1989 – NSV Liidu teeneline meistersportlane 1993 – nomineeriti Kuldse Alpikirka auhinnale
Eduard Mõslovski

Eduard Vikentjevitš Mõslovski (vene keeles Эдуард Викентьевич Мысловский; 29. mai 1937 Moskva – 15. detsember 2023) oli vene alpinist ja tehnikateadlane. Ta lõpetas 1966. aastal Baumani-nimelise Moskva Kõrgema Tehnikakooli raadiotehnika erialal ja 1971. aastal Lomonossovi-nimelise Moskva Riikliku Ülikooli füüsika erialal. 1979. aastal kaitses ta kandidaadikraadi. Ta töötas kuni 1996. aastani Moskva Riikliku Aparaadiehituse ja Informaatika Akadeemias kateedrijuhatajana ja aastatel 1996–2013 Baumani-nimelise Moskva Riikliku Tehnikaülikooli professorina. Aastatel 1966–1982 tegi Mõslovski 11 tipputõusu NSV Liidu piires asunud seitsmetuhandelistele. 1982. aastal võttis ta osa Jevgeni Tamme juhitud Esimesest Nõukogude Himaalaja ekspeditsioonist ja tõusis Džomolungma (8848 m) tippu (seongus Vladimir Balõberdiniga). 1989. aastal juhtis ta Teist Nõukogude Himaalaja ekspeditsiooni Kanchenjungale (8586 m). Selle käigus üritas ta ka ise tippu ronida, kuid oli sunnitud kõrgusel 8300 m tagasi pöörduma. 1970 – aunimetus "Lumeleopard" 1982 – NSV Liidu teeneline meistersportlane 1982 – Lenini orden 1989 – NSV Liidu teeneline treener  Eduard Mõslovski – pildid, videod ja helifailid Wikimedia Commonsis
Vladimir Balõberdin

Vladimir Sergejevitš Balõberdin (vene keeles Владимир Сергеевич Балыбердин; 1. oktoober 1948 Špagino, Altai krai – 22. juuli 1994 Peterburi) oli vene alpinist, suurmeister alpinismis (1982). Ta lõpetas 1973. aastal Bontš-Brujevitši-nimelise Leningradi Side Elektrotehnika Instituudi. 1980. aastast töötas Leningradis spordiühingu alpinismiinstruktorina. Alpinismiga hakkas Balõberdin tegelema 1969. aastal. 1982. aastal võttis ta osa Jevgeni Tamme juhitud Esimesest Nõukogude Himaalaja ekspeditsioonist ja tõusis Džomolungma (8848 m) tippu (seongus Eduard Mõslovskiga). Teist korda ronis ta Everesti tippu 1991. aastal Peterburi grupi juhina. Balõberdin oli esimene alpinist, kes tõusis talvisel perioodil Kommunismi (1986) ja Lenini (1988) tippu. 1989. aastal võttis osa Teisest Nõukogude Himaalaja ekspeditsioonist. Selle käigus tõusis ta lisaks Kanchenjunga peatipule (8586 m) veel selle mäe kolme alamtippu. 1992. aastal toimunud Venemaa-USA Himaalaja mägiekspeditsioonil tõusis Balõberdin K2 (8611 m) tippu ja sai esimeseks Venemaa alpinistiks, kes on tõusnud maailma kolme kõrgema mäe tippu. Ta hukkus liiklusõnnetuses Peterburis. 1982 – NSV Liidu teeneline meistersportlane 1982 – Lenini orden 1987 – aunimetus "Lumeleopard""
Noodasküla

Noodasküla on küla Võrumaal Võru vallas. Aastatel 1992–2017 (kuni Eesti omavalitsuste haldusreformini) asus küla Lasva vallas. Toborna pettäi Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Uriekste raudteepeatus

Uriekste raudteepeatus on endine raudteepeatus Ieriķi–Gulbene–Abrene raudteel Gulbene piirkonna Ranka vallas Ureikste külas. Peatus asus Riia jaamast 145 km kaugusel. Peatus avati koos raudteeliiniga. Toonase haldusjaotuse järgi jäi see Tirza kihelkonda Tirza mõisa maadele. Peatus sai nime lähistel asunud Tirza mõisale kuulunud Ureikste kõrtsi järgi. Uriekste suleti raudtee sulgemisel aastal 1999, kuigi reisiliiklus lõppes seal juba aastal 1988. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 124. lk. ISBN 978-9984-38-698-0 Infot peatuse kohta; fotod (vene keeles) Peatus vanal kaardil
Britt Assombalonga

Britt Curtis Assombalonga (sündinud 6. detsembril 1992 Kinshasas) on Kongo DV jalgpallur, kes mängib ründajana Türgi kõrgliiga klubis Adana Demirspor ja Kongo DV jalgpallikoondises. Klubikarjääri esimese osa mängis ta Inglismaal. Ta alustas profikarjääri Watfordis, millega liitus ta 2010. aastal. Klubi põhimeeskonnas tegi ta Inglismaa esiliigas debüüdi 17. märtsil 2012 mängus Coventry City vastu. Samal hooajal mängis ta laenul Inglismaa tugevuselt seitsmenda liiga klubis Wealdstone ja viienda liiga klubis Braintree Town. Hooajal 2012–13 mängis ta laenul Inglismaa neljanda liiga klubis Southend United. 2013. aasta juulis liitus ta Inglismaa tugevuselt kolmanda liiga klubiga Peterborough United. Assombalonga oli Peterborough Unitedi läbi aegade seni suurim ost. Hooajal 2013–14 lõi ta esiliigas 23 väravat, millega oli liigas resultatiivselt teine mängija. Samal hooajal valiti ta liiga sümboolsesse koosseisu. 2014. aasta augustis liitus ta Inglismaa esiliiga klubiga Nottingham Forest. Hooajal 2014–15 lõi ta liigas 15 väravat. Hooaeg 2015–16 jäi tal põlvevigastuse tõttu suuresti vahele, kuid järgmisel hooajal lõi ta liigas 14 väravat. Aastatel 2017–2021 mängis ta Inglismaa esiliiga klubis Middlesbrough. 2021. aasta juulis siirdus ta esmakordselt väljapoole Inglismaa liigasüsteemi, sõlmides kolmeaastase lepingu Türgi kõrgliiga klubiga Adana Demirspor. Debüüdi Kongo DV jalgpallikoondises tegi Assombalonga 27. märtsil 2018 sõprusmängus Tansaania vastu. Koondisekarjääri esimese värava lõi ta 2019. aasta Aafrika rahvaste karikavõistluste viimases alagrupimängus Zimbabwe vastu.  Britt Assombalonga – pildid, videod ja helifailid Wikimedia Commonsis Profiil Middlesbrough F.C. kodulehel
Ranka raudteejaam

Ranka raudteejaam on endine raudteejaam Ieriķi–Gulbene–Abrene raudteel Gulbene piirkonna Ranka vallas Pavāriņi külas. Avamisaegse haldusjaotuse järgi jäi see Jaunpiebalga kihelkonda Ranka mõisa maadele. Jaam asus Riia jaamast 138 km kaugusel. Jaam avati koos raudteega aastal 1916. Algselt kandis see nime Pawarini raudteejaam, aga aastast 1918 Ramkava raudteejaam. Aastal 1919 nimetati see ümber Ramka raudteejaamaks. Tänapäevase nime sai jaam aastal 1930. Jaam suleti raudtee sulgemisel aastal 1999, kuigi reisiliiklus lõppes seal juba aastal 1988. Säilinud on vana jaamahoone. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 123. lk. ISBN 978-9984-38-698-0 Infot jaama kohta; fotod (vene keeles) Jaam vanal kaardil
Relatiivne rõhuskaala

Relatiivne rõhuskaala on rõhu mõõtmise skaala, mille puhul 0-lugemiks on õhurõhk, enamasti atmosfäärirõhk. Õhurõhust suuremat rõhku nimetatakse ülerõhuks. Ülerõhu väärtus võib olla piiramatult suur. Õhurõhust väiksemat rõhku nimetatakse alarõhuks. Atmosfäärirõhk Õhurõhk Vedelike peamised füüsikalised omadused, olekuparameetrid[alaline kõdulink]
Nekroos

Nekroos ehk kärbus ehk koekärbus (ladina keeles necrosis) on enamiku eukarüootsete elusorganismide osa (elundi, koe või koeosa) rakkude kohalik programmeerimata surm erinevate kahjustavate tegurite toimel. Nekroosi võivad põhjustada mitmed tegurid ja organismid. Taimedel on loomadest erinevad signaalmolekulide rajad ning taimekudedes võivad nekroosi ehk nekrootilise ülitundlikkuse vastuse (ingl hypersensitivity response) esile kutsuda nii toitainete vaegus, viirused, bakterid, ümarussid kui ka stress. Morfoloogiliselt võib nekroose liigitada järgmiselt: Koagulatsiooni nekroos Infarkt Kaseoosne nekroos Pseudomembranoosne nekroos Fibrinoidne nekroos Vahajas ehk Zenkeri nekroos Osteonekroos Lipolüütiline nekroos Kuiv gangreen Kollikvatsiooni nekroos Koepehmestus ehk malaatsia Niiske gangreen Pahaloomuliste kasvajate kasv on nii kiire, et tihti ei jõua verevarustus kasvajarakke vajalike toitainetega varustada ning seetõttu tekib pahaloomulistes kasvajates nekroos. Esineb mitmesuguseid kasvaja nekroosi tüüpe: kasvajarakkude kokkupuutel väliskeskkonnaga ja võimaliku anaeroobse infektsiooniga tekib kasvajas ja elundis gangreen (nt emakavähi korral), nekroosi kasvajast väljamurdumisel tekib kasvaja haavandumine, õõneselundis tekib mulgustus, näärmekasvajates (nt rinnavähk, eesnäärmevähk) tekib komedonekroos. apoptoos "Meditsiinisõnastik" 508:2004. Ingrid Mesila, Enn Jõeste, Mari-Ann Reintam, Hannes Tamm, Živile Riispere, Maret Murde, Retlav Roosipuu, "Patoanatoomia õpik kõrgkoolile", lk 206, 2012, Tartu Ülikooli Kirjastus, ISBN 978 9949 32 084 4. Nekroos ja apoptoos Lori Norris, Necrosis Plant Diseases (vaadatud 12.04.2014) (inglise keeles)
UNESCO maailmapärand Costa Ricas

Costa Rica alal on UNESCO maailmapärandi nimistus neli objekti ja üks objekti kandidaat. Nimistusse on kantud: üks kultuuripärandi objekt: 2014 Diquísi Kolumbuse-eelsed ülikuasulad ja kivikerad kolm looduspärandi objekti: 1983, 1990 La Amistadi rahvuspark. Ühispärand Panamaga 1997, 2002 Kookosesaare rahvuspark. Asub Kookosesaarel 1999, 2004 Guanacaste hoiuala nimistusse kandideerib alates 2003. aastast veel üks objekt UNESCO maailmapärand Costa Ricas. UNESCO maailmapärandi koduleht. Inglise keeles (vaadatud 1. juulil 2019) "Diquísi Kolumbuse-eelsed ülikuasulad ja kivikerad". UNESCO Maailmapärandi koduleht. Inglise keeles (vaadatud 1. juulil 2019) "La Amistadi rahvuspark". UNESCO Maailmapärandi koduleht. Inglise keeles (vaadatud 1. juulil 2019) "Kookosesaare rahvuspark". UNESCO Maailmapärandi koduleht. Inglise keeles (vaadatud 1. juulil 2019) "Guanacaste hoiuala". UNESCO Maailmapärandi koduleht. Inglise keeles (vaadatud 1. juulil 2019) UNESCO maailmapärand Costa Ricas. UNESCO maailmapärandi koduleht. Inglise keeles (vaadatud 1. juulil 2019)
Bulgaariakeelne Vikipeedia

Bulgaariakeelne Vikipeedia (bulgaaria keeles Българоезична Уикипедия) on Vikipeedia bulgaariakeelne versioon. Bulgaariakeelne Vikipeedia sai alguse 6. detsembril 2003. Seal on 299 992 artiklit, millega see on artiklite arvult 40. keeleversioon, ja 676 071 lehekülge. Seal on 348 045 registreeritud kasutajat (kellest aktiivseid on 673) ja 23 administraatorit. Bulgaariakeelse vikipeedia artiklite arv ületas 100 000 piiri 24. mail 2010 ja 200 000 piiri 12. juunil 2015. 10 000 artiklit täitus 3. oktoobril 2004 50 000 artiklit täitus 26. detsembril 2007 100 000 artiklit täitus 24. mail 2010 150 000 artiklit täitus 17. juulil 2013 200 000 artiklit täitus 12. juunil 2015 250 000 artiklit täitus märtsis 2019 300 000 artiklit täitus 17. augustil 2024 All Wikipedias ordered by number of articles Bulgaariakeelne Vikipeedia
Piebalga raudteejaam

Piebalga raudteejaam on endine raudteejaam Ieriķi–Gulbene–Abrene raudteel Cēsise piirkonna Jaunpiebalga vallas Jaunpiebalgas. Avamisaegse haldusjaotuse järgi jäi see Jaunpiebalga kihelkonda Jaunpiebalga kirikumõisa maadele. Jaam asus Riia jaamast 130 km kaugusel. Jaam avati koos raudteega. Tegemist oli liini ühe tähtsama jaamaga, millel olid suurimad nii kaubaveo kui ka reisijate veo näitajad. Algselt sai jaam nime Koiva jõelt, mida ületas jaama juures raudteesild. Jaunpiebalga nime hakkas jaam kandma aastal 1918, ent aastal 1920 muudeti selle nimi Gauja jaamaks tagasi. Piebalga jaama nime kannab see aastast 1925. Algne jaamahoone oli väike puidust rajatis, mille asemele Pēteris Federsi projekti järgi aastal 1926 uus kahekorruseline kivist jaamahoone ehitati. Uus jaamahoone hävis teise maailmasõja ajal. Nõukogude perioodil ehitati üks jaama hoonetest piletikassaks ja ootepaviljoniks ümber; see punastest kividest ehitis on tänapäeval halvas seisus. Jaam suleti raudtee sulgemisel aastal 1999, kuigi reisiliiklus lõppes seal juba aastal 1988. Jaamas oli kaks teed ja üks perroon, lisaks veel jaamast algav juurdeveotupikee, mis oli mõeldud kaupade laadimises. Lisaks jaamahoonele on säilinud veel üks majandushoone. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 123. lk. ISBN 978-9984-38-698-0  Piebalga raudteejaam – pildid, videod ja helifailid Wikimedia Commonsis Infot jaama kohta; fotod (vene keeles) Jaam vanal kaardil
Ubeja raudteepeatus

Ubeja raudteepeatus on endine raudteepeatus Ieriķi–Gulbene–Abrene raudteel Cēsise piirkonna Jaunpiebalga vallas Koiva jõe kaldal. Peatus asus Riia jaamast 124 km kaugusel. Ubeja peatus avati aastal 1934. Teise maailmasõja ajal peatus suleti ja hiljem seda uuesti ei avatud. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 123. lk. ISBN 978-9984-38-698-0 Peatus vanal kaardil
Drusti raudteepeatus

Drusti raudteepeatus on endine raudteepeatus Ieriķi–Gulbene–Abrene raudteel Smiltene piirkonna Drusti vallas. Sisuliselt asub see Cēsise piirkonna Zosēni valla Magonase küla piiril. Avamisaegse haldusjaotuse järgi jäi see Drusti kihelkonda Vecdrusti mõisa maadele. Peatus asus Riia jaamast 120 km kaugusel. Peatus avati Drusti raudteejaamana aastal 1918. Aastal 1922 rajati sealt Kaldava saekaatrisse puidu transportimiseks 15 km pikkune raudtee, mille rööpmelaiuseks oli 600 mm. See tee suleti aastal 1938. Aastal 1933 valmis uus jaamahoone, mis hävis teise maailmasõja ajal. Nõukogude perioodil ehitati üks jaama hoonetest piletikassaks ja ootepaviljoniks ümber. Drusti suleti raudtee sulgemisel aastal 1999, kuigi reisiliiklus lõppes seal juba aastal 1988. Endise peatuse juures asub Drustu stacija bussipeatus. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 123. lk. ISBN 978-9984-38-698-0 Autotransporta direcija Infot peatuse kohta; fotod (vene keeles) Peatus vanal kaardil
Dzērbene raudteejaam

Dzērbene raudteejaam on endine raudteejaam Ieriķi–Gulbene–Abrene raudteel Cēsise piirkonna Dzērbene vallas Dzērbenes. Avamisaegse haldusjaotuse järgi jäi see Dzērbene kihelkonda Dzērbene mõisa maadele. Jaam asus Riia jaamast 110 km kaugusel. Jaam avati koos raudteega ja algselt oli selle nimeks Zerbene raudteejaam. Dzērbene jaama nime kannab see aastast 1919. Tegemist oli liini ühe tähtsama jaamaga, sest see asus vallakeskuse lähistel. Algne jaamahoone oli väike puidust rajatis, mille asemele aastal 1926 uus kahekorruseline kivist jaamahoone ehitati. Uus jaamahoone hävis teise maailmasõja ajal. Nõukogude perioodil ehitati üks jaama hoonetest piletikassaks ja ootepaviljoniks ümber. Jaam suleti raudtee sulgemisel aastal 1999, kuigi reisiliiklus lõppes seal juba aastal 1988. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 122. lk. ISBN 978-9984-38-698-0 Infot jaama kohta; fotod (vene keeles) Jaam vanal kaardil
Meļļi raudteepeatus

Meļļi raudteepeatus on endine raudteepeatus Ieriķi–Gulbene–Abrene raudteel Cēsise piirkonna Dzērbene vallas Meļļi külas. Avamisaegse haldusjaotuse järgi jäi see Dzērbene kihelkonda Dzērbene mõisa maadele. Peatus asus Riia jaamast 101 km kaugusel. Peatus avati Melle raudteepeatusena aastal 1918. Tänapäevase nime sai peatus aastal 1919. Meļļi suleti raudtee sulgemisel aastal 1999, kuigi reisiliiklus lõppes seal juba aastal 1988. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 121. lk. ISBN 978-9984-38-698-0 Infot peatuse kohta; fotod (vene keeles) Peatus vanal kaardil
Martina Anderson

Martina Anderson (sündinud 16. aprillil 1962 Derrys) on Põhja-Iirimaa iiri poliitik ja endine terrorist. Ta oli 2012–2020 Euroopa Parlamendi liige. Anderson oli IRA liige. 1985. aastal mõisteti ta süüdi pommiplahvatuste kavandamises ja teda karistati eluaegse vangistusega. 10. novembril 1998 ta vabastati Belfasti lepingu sätete kohaselt. 2007–2012 oli ta Põhja-Iirimaa seadusandliku assamblee liige. 12. juunil 2012 sai ta Euroopa Parlamendi liikmeks Bairbre de Brúni asendusliikmena. Ta kandideeris Sinn Féini nimekirjas 2014. ja 2019. aasta Euroopa Parlamendi valimistel ning osutus valituks. http://martinamep.eu/ Martina Anderson Euroopa Parlamendi kodulehel
Meļļi

Meļļi on küla (skrajciems ehk hajaküla) Lätis Cēsise piirkonnas Dzērbene vallas. Meļļi asub valla lääneosas Meļļupe jõe kaldal. Küla jääb valla keskusest Dzērbenest 5, endisest piirkonna keskusest Vecpiebalgast 24,7 ja Riiast 105,3 kilomeetri kaugusele. Külast läks varem läbi Ieriķi–Gulbene–Abrene raudtee; seal asus Meļļi raudteepeatus. Aastail 2009-2021 jäi küla Vecpiebalga piirkonda. Aastal 2007 oli külas 12 elanikku. Läti Ruumiandmete Agentuur Vietvārdu datubāze
Taanikeelne Vikipeedia

Taanikeelne Vikipeedia (taani keeles Dansk Wikipedia) on Vikipeedia taanikeelne versioon. Taanikeelne Vikipeedia sai alguse 1. veebruaril 2002. Seal on 301 843 artiklit, millega see on artiklite arvult 39. keeleversioon, ja 951 006 lehekülge. Seal on 487 822 registreeritud kasutajat (kellest aktiivseid on 709) ja 26 administraatorit. Taanikeelse Vikipeedia artiklite arv ületas 100 000 piiri 29. detsembril 2008 ja 200 000 piiri 11. juunil 2015. 10 000 artiklit täitus juunis 2003 25 000 artiklit täitus juunis 2005 50 000 artiklit täitus 30. septembril 2006 100 000 artiklit täitus 29. detsembril 2008 150 000 artiklit täitus 25. mail 2011 200 000 artiklit täitus 11. juunil 2015 250 000 artiklit täitus juunis 2019 300 000 artiklit täitus 26. mail 2024 All Wikipedias ordered by number of articles Taanikeelne Vikipeedia
Islandikeelne Vikipeedia

Islandikeelne Vikipeedia (islandi keeles Íslenska Wikipedia) on Vikipeedia islandikeelne versioon. Islandikeelne Vikipeedia sai alguse 5. detsembril 2003. Seal on 58 974 artiklit, millega see on artiklite arvult 97. keeleversioon, ja 153 364 lehekülge. Seal on 100 569 registreeritud kasutajat (kellest aktiivseid on 165) ja 19 administraatorit. 16. novembril 2015 ületas islandikeelse Vikipeedia artiklite arv 40 000 piiri. 16. juunil 2020 ületas islandikeelse Vikipeedia artiklite arv 50 000 piiri. All Wikipedias ordered by number of articles 40,000 Wikipedia articles in Icelandic Iceland Monitor, 18. november 2015 Islandikeelne Vikipeedia
Estêvão Gomes

Estêvão Gomes (1483 Porto, Portugali kuningriik – 1538 Paraguay jõgi), hispaaniapäraselt ka Estevan Gómez või Esteban Gómez, oli portugali päritolu kartograaf ja maadeuurija. Diogo Ribeiro